Ianis Hagi este foarte aproape de transfer

Informatii noi legate de transferul lui Ianis Hagi. Conform unor surse ProTV, Sevilla este clubul aflat in pole-position pentru semnatura lui Ianis, iar mutarea se poate face in cateva zile.

In ultima saptamana, Gica Hagi a purtat discutii cu mai multe echipe, printre care Borussia Dortmund si Barcelona, dar Sevilla i se pare cea mai buna varianta pentru Ianis.

"Cel mai important este sa ii fie lui bine, banii sunt pe locul 2", este teoria cu care a pornit Hagi negocierile pentru transferul fiului sau.

"Daca nu se intampla nimic iesit din comun, Ianis va semna cu Sevilla in cateva zile", sustine sursa ProTV.

Aceeasi sursa mai spune ca Borussia Dortmund insista pentru transfer si a venit cu o oferta mai mare decat cea propusa saptamana trecuta.

Cosmin Contra l-a sfatuit pe Ianis sa aleaga Sevilla.

"I-am spus sa aleaga Sevilla, pentru ca s-ar descurca bine acolo. Fotbalul spaniol este ideal pentru jucatorii romani. Vom vedea daca va asculta sfatul meu", a spus selectionerul in urma cu o saptamana.

Sevilla a incheiat sezonul pe locul 6 si va juca in Europa League.